Ljubav cvijeća

Na malenom brežuljku pokraj šume raslo je raznoliko cvijeće. Među njima rastao je i jedan bijeli cvijet i jedan žuti jaglac. Stajali su uspravno i bili su sretni što svojim laticama mogu obradovati prolaznike.

Ta dva cvijeta najavila su odlazak zime i dolazak proljeća. Proljeće je godišnje doba kada se sve budi. Probudila se ljubav između ta dva cvijeta. Bolje rečeno bijeli cvijet se zaljubio u jaglac. Bijeli cvijet je šaputao jaglacu da ga voli. Svakodnevno mu je pjevao pjesme i posvećivao mu puno pažnje, no jaglac nije uzvraćao ljubav. Nije mu se svidjela boja bijelog cvijeta. Postao je grub prema bijelom cvijetu i otjerao ga od sebe. Od tuge bijeli cvijet je počeo sve više klonuti. Njegovo uzdignuto i uvijek nasmijano lice sve se više spuštalo i visjelo. Ostalo cvijeće na livadi počelo mu se rugati i prozvali su ga visibaba.

Visibaba je prihvatila svoje novo ime kao uspomenu na neuzvraćenu ljubav, ali u srcu je čekala na pravu ljubav. Na nekoga kome neće biti važno kakve je tko boje, već kakav je tko u duši.

 Martin Vrček, 4.a